CELEX: 22007D0076
Language: bg
Date: 2007-07-06 00:00:00
Title: Решение на Съвместния комитет на ЕИП № 76/2007 от 6 юли 2007 година за изменение на приложение II (Технически регламенти, стандарти, изпитвания и сертифициране) към Споразумението за ЕИП

13.12.2007   
            
            
               BG
            
            
               Официален вестник на Европейския съюз
            
            
               L 328/13
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 76/2007
   от 6 юли 2007 година
   за изменение на приложение II (Технически регламенти, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението бе изменено с Решение № 3/2006 на Съвместния комитет на ЕИП от 27 януари 2006 г. (1)
               
            
         
               (2)
            
            
               Директива 2006/95/ЕО на Европейския парламент и на Съвета от 12 декември 2006 г. за сближаване на законодателствата на държавите-членки относно електрически съоръжения, предназначени за използване при някои ограничения на напрежението (2) следва да бъде включена в Споразумението.
            
         
               (3)
            
            
               Директива 2006/95/EО отменя Директива 73/23/EИО на Съвета (3), която е включена в Споразумението и която следва да бъде заличена от Споразумението.
            
         
               (4)
            
            
               Редица съобщения на Комисията относно прилагането на Директива 73/23/ЕИО също са излишни и следва да бъдат заличени от Споразумението,
            
         РЕШИ:
   Член 1
   Глава X от приложение II към Споразумението се изменя, както следва:
   
               1.
            
            
               След точка 7в (Директива 2004/108/ЕО на Европейския парламент и на Съвета) се добавя следната точка:
               
                           „7г.
                        
                        
                           
                              32006 L 0095: Директива 2006/95/ЕО на Европейския парламент и на Съвета от 12 декември 2006 г. за сближаване на законодателствата на държавите-членки относно електрически съоръжения, предназначени за използване при някои ограничения на напрежението (ОВ L 374, 27.12.2006 г., стр. 10).“
                        
                     
         
               2.
            
            
               Текстът на точки 1 (Директива 73/23/EИО на Съвета), 8 (С/184/79, стр. 1: съобщение на Комисията), 9 (C/107/80, стр. 2: съобщение на Комисията), 10 (C/199/80, стр. 2: трето съобщение на Комисията), 11 (C/59/82, стр. 2: съобщение на Комисията), 12 (C/235/84, стр. 2: четвърто съобщение на Комисията), 13 (C/166/85, стр. 7: пето съобщение на Комисията), 14 (C/168/88, стр. 5: съобщение на Комисията), 24 (C/210/92, стр. 1: съобщение на Комисията) и 25 (C/18/93, стр. 4: съобщение на Комисията) се заличават.
            
         Член 2
   Текстовете на исландски и норвежки език на Директива 2006/95/EО, които следва да се публикуват в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 7 юни 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 6 юли 2007 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
         
      
   
   
      (1)  ОВ L 92, 30.3.2006 г., стр. 22.
   
      (2)  ОВ L 374, 27.12.2006 г., стр. 10.
   
      (3)  ОВ L 77, 26.3.1973 г., стр. 29.
   
      (4)  Не са посочени конституционни изисквания.